Publication: Magyar Közlöny
Issue: MK-2002-6 (Year: 2002, Number: 6)
Era: 1990-2004
Section: A vizsgáztatásnál a 26/2001. (VII. 27.) OM rendelet
Paragraph Index: 33

A vizsgáztatásnál a 26/2001. (VII. 27.) OM rendelet szerint kell eljárni. A vizsga célja annak megállapítása, hogy a képzésben részt vevõ személy elsajátította-e a kutyakozmetikusi szakmai követelmények alapvetõ elméleti és gyakorlati ismereteit, rendelkezik-e az elõírt jártassággal, készségekkel, továbbá képes-e önállóan gondolkodó, szervezõ, problémamegoldó tevékenységre, a tanultak önálló gyakorlati alkalmazására. 1.1. Szóbeli vizsga A szóbeli vizsga tartalma két részbõl áll: — az „A” tétel átfogó szakmai ismereteket tartalmaz (kynologiai, ápolási, állategészségügyi és állatvédelmi ismereteket), — a „B” tétel a szakmai tantárgyak kiegészítõ ismereteire terjed ki (munka- és környezetvédelmi, valamint vállalkozási ismeretekre). A szóbeli vizsgán az FVM által kiadott tételeket kell alkalmazni. 1.2. Gyakorlati vizsga A gyakorlati vizsgát az FVM által akkreditált képzõhelyek bonyolíthatják az adott tanfolyami idõszak alatt. A vizsgák során meg kell gyõzõdni a jelölt szakszerû eszközhasználatáról, az állattal való bánásmódjáról, a munkája minõségérõl. A gyakorlati vizsga részei: 1.2.1. A kutyakozmetikai mûhelyben (szalonban) használatos anyagok és eszközök felismerése és alkalmazási területük megnevezése. 1.2.2. Egy kutya teljes körû kozmetikai ellátása. 2002/6. szám A gyakorlati foglalkozások igazolására és minõsítésére „Leckekönyv” szolgál, ami a képzésben résztvevõk adatait, valamint a gyakorlatokon való részvétel igazolását, minõsítését tartalmazza. A gyakorlati vizsgáztató helyek kötelesek a vizsgáról jegyzõkönyvet készíteni, ami kiterjed az egyes vizsgafeladatokra és azok megoldásának minõsítésére. A képzést végzõ köteles tájékoztatni az elméleti vizsgát szervezõ és bonyolító intézményt a gyakorlati vizsgák napjáról és idõpontjáról. A szakmai felügyeletet gyakorló, illetve a vizsgát szervezõ intézmény képviselõje jogosult a gyakorlati vizsgákon részt venni, és ellenõrzést végezni.

Source: https://magyarkozlony.hu/hivatalos-lapok/29f5bea64fe4c682beaac897d99d478d613cb2fc/dokumentumok/6a1232e812ff4246566b52c453fe9f3292afa14b/letoltes